Quediopsis

Quediopsis er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende 
Middelsstore (ca. 7 millimeter), avlange, brunlige kortvinger. Som navnet antyder, har de en overflatisk likhet med den store slekten Quedius, men er trolig ikke nært beslektet med denne. Hodet er bredt rundet med nokså små fasettøyne. Antennene er tynne, omtrent så lange som forkroppen. Pronotum er nokså stort (bredeste punkt på kroppen), rundet, met et par kraftige punktgroper midt på. Dekkvingene er noe kortere enn pronotum, fint hårete og tett punkterte. Bakkroppen er litt spoleformet, fint hårete. Beina er noksdå korte, leggene (tibiae) med noen kraftige børstehår.

Utbredelse 
Slekten er utbredt i det sørøstlige Australia inkludert Lord Howe-øya.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Quediina Kraatz, 1858
 Slekten Quediopsis Fauvel, 1878
 Quediopsis abdominalis Fauvel, 1878
 Quediopsis howensis Jenkins Shaw & Solodovnikov, 2016
 Quediopsis lugubris Fauvel, 1878
 Quediopsis rubricollis (Fauvel, 1878)

Referanser

Eksterne lenker 
 Atlas of Living Australia - Quediopsis
 

Storkortvinger
Biller formelt beskrevet i 1878
Australias insekter
Dyr formelt beskrevet av Charles Adolphe Albert Fauvel